CELEX: 62014CA0158
Language: et
Date: 2017-03-14 00:00:00
Title: Kohtuasi C-158/14: Euroopa Kohtu (suurkoda) 14. märtsi 2017. aasta otsus (Raad van State’i eelotsusetaotlus – Madalmaad) – A, B, C, D versus Minister van Buitenlandse Zaken (Eelotsusetaotlus — Ühine välis- ja julgeolekupoliitika (ÜVJP) — Teatavate isikute ja üksuste vastu suunatud eripiirangud terrorismivastaseks võitluseks — Ühine seisukoht 2001/931/ÜVJP — Raamotsus 2002/475/JSK — Määrus (EÜ) nr 2580/2001 — Artikli 2 lõige 3 — Üksuse „Tamil Eelami Vabadusvõitluse Tiigrid (LTTE)“ kandmine terroriaktides osalevate isikute, rühmituste ja üksuste loetelusse — Eelotsuse küsimus, mis käsitleb selle loetellu kandmise kehtivust — Vastavus rahvusvahelisele humanitaarõigusele — Mõiste „terroriakt“ — Relvajõudude tegevus relvastatud konflikti ajal)

15.5.2017   
            
            
               ET
            
            
               Euroopa Liidu Teataja
            
            
               C 151/2
            
         Euroopa Kohtu (suurkoda) 14. märtsi 2017. aasta otsus (Raad van State’i eelotsusetaotlus – Madalmaad) – A, B, C, D versus Minister van Buitenlandse Zaken
   (Kohtuasi C-158/14) (1)
   
   ((Eelotsusetaotlus - Ühine välis- ja julgeolekupoliitika (ÜVJP) - Teatavate isikute ja üksuste vastu suunatud eripiirangud terrorismivastaseks võitluseks - Ühine seisukoht 2001/931/ÜVJP - Raamotsus 2002/475/JSK - Määrus (EÜ) nr 2580/2001 - Artikli 2 lõige 3 - Üksuse „Tamil Eelami Vabadusvõitluse Tiigrid (LTTE)“ kandmine terroriaktides osalevate isikute, rühmituste ja üksuste loetelusse - Eelotsuse küsimus, mis käsitleb selle loetellu kandmise kehtivust - Vastavus rahvusvahelisele humanitaarõigusele - Mõiste „terroriakt“ - Relvajõudude tegevus relvastatud konflikti ajal))
   (2017/C 151/02)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitajad: A, B, C, D
   
      Vastustaja apellatsioonimenetluses: Minister van Buitenlandse Zaken
   
      Resolutsioon
   
   
               1.
            
            
               9. märtsi 1994. aasta kohtuotsusest TWD Textilwerke Deggendorf (C-188/92, EU:C:1994:90) ja 15. veebruari 2001. aasta kohtuotsusest Nachi Europe (C-239/99, EU:C:2001:101) tuleneva kohtupraktika tähenduses ei ole ilmselge, et selliste isikute poolt Euroopa Liidu Üldkohtule esitatud tühistamishagid, kes on sellises olukorras nagu põhikohtuasja apellandid, nõukogu 12. juuli 2010. aasta rakendusmääruse (EL) nr 610/2010, millega rakendatakse määruse nr 2580/2001 artikli 2 lõiget 3 ja tunnistatakse kehtetuks rakendusmäärus (EL) nr 1285/2009, peale või sellest rakendusmäärusest varasemate Euroopa Liidu aktide peale, mis käsitlevad üksuse Tamil Eelami Vabadusvõitluse Tiigrid (LTTE) kandmist nõukogu 27. detsembri 2001. aasta määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõikes 3 osutatud loetellu, oleksid olnud vastuvõetavad.
            
         
               2.
            
            
               Nõukogu 27. detsembri 2001. aasta ühise seisukohaga 2001/931/ÜVJP terrorismivastaste erimeetmete rakendamise kohta ja määrusega nr 2580/2001 ei ole vastuolus, kui relvajõudude tegevus relvastatud konflikti ajal rahvusvahelise humanitaarõiguse tähenduses kvalifitseerida „terroriaktiks“ nende Euroopa Liidu aktide tähenduses, ning asjaolu, et üksuse Tamil Eelami Vabadusvõitluse Tiigrid (LTTE) tegevus võib endast kujutada sellist tegevust, ei mõjuta rakendusmääruse nr 610/2010 ning sellest rakendusmäärusest varasemate Euroopa Liidu aktide, mis käsitlevad käesoleva kohtuotsuse resolutsiooni punktis 1 osutatud loetellu kandmist, kehtivust.
            
         
      (1)  ELT C 194, 24.6.2016.